இவற்றில் `போக்கிரி'யைத் தவிர மற்ற எதுவும் பெரிய வெற்றிபெறவில்லை. சினிமா மாறுவதை விஜய் கவனிக்காமலா இருப்பார்? தன்னால், இனி நடிப்புக்கு முக்கியத்துவம் இருக்கும் படங்களும், பெரிய இயக்குநர்களுடனான படங்களும் பண்ண முடியும் என நம்பினார். `நண்பன்' தொடங்கியது. அமீர் கான் அசத்திய கதாபாத்திரத்தை விஜய் சமாளித்துவிட்டார் எனப் பெயர் வாங்கினார். அதே ஆண்டு வந்த `துப்பாக்கி', விஜய்யை மீண்டும் பல கட்டங்கள் முன்னால் கொண்டுசென்றது.